Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen ( komission delegoidun asetuksen (EU) 2019/33 17 artiklan 2 ja 3 kohta)

(2020/C 44/06)

Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

VAKIOMUUTOKSEN HYVÄKSYNNÄN TIEDOKSI ANTAMINEN

”Coteaux de l’Aubance”

PDO-FR-A0149-AM02

Tiedonannon päivämäärä: 12. marraskuuta 2019

HYVÄKSYTYN MUUTOKSEN KUVAUS JA PERUSTELUT

1. Maantieteellinen alue

Maantieteellistä aluetta koskevaa tekstiä ”Kaikki tuotantovaiheet on toteutettava maantieteellisellä alueella, johon vuoden 2018 virallisen geokoodin mukaan kuuluvat seuraavat Maine-et-Loiren departementin kunnat: Brissac Loire Aubance (entiset Brissac-Quincén, Saint-Saturnin-sur-Loiren ja Vauchrétienin kuntien alueet), Denée, Les Garennes sur Loire (entiset Juigné-sur-Loiren ja Saint-Jean-des-Mauvretsin kuntien alueet), Mozé-sur-Louet, Mûrs-Erigné, Saint-Melaine-sur-Aubance, Soulaines-sur-Aubance.

Kartat, joissa esitetään maantieteellisen alueen rajat, ovat saatavilla tuotteiden alkuperää ja laatua valvovan kansallisen laitoksen (INAO) verkkosivustolla.”

muutetaan seuraavasti: Hallinnollisia yksiköitä koskevassa luettelossa otetaan huomioon kuntaliitokset ja muut hallintoalueiden muutokset, jotka on toteutettu tuote-eritelmän hyväksymisen jälkeen. Oikeusvarmuuden takaamiseksi luettelossa otetaan huomioon voimassa oleva virallinen geokoodi, jonka Ranskan tilasto- ja taloustutkimusinstituutti (INSEE) päivittää vuosittain. Maantieteellisen alueen ulkorajat vastaavat täysin INSEE:n tietoja.

Mainittakoon lisäksi, että INAO:n verkkosivustolla on saatavilla maantieteellistä aluetta koskevia karttoja, joiden tarkoituksena on tehostaa yleisölle tiedottamista.

Yhtenäisen asiakirjan 6 kohtaa ”Maantieteellinen alue” muutetaan vastaavasti.

2. Välittömässä läheisyydessä sijaitseva alue

Tuote-eritelmän 1 luvun IV kohdan 3 alakohdassa oleva kuntaluettelo korvataan seuraavasti:

”Aubigné-sur-Layon, Beaulieu-sur-Layon, Bellevigne-en-Layon (entiset Champ-sur-Layonin, Faveraye-Mâchellesin, Faye-d’Anjoun, Rablay-sur-Layonin ja Thouarcén kuntien alueet), Blaison-Saint-Sulpice (entiset Blaison-Gohierin ja Saint-Sulpicen kuntien alueet), Bouchemaine, Brissac Loire Aubance (entiset Alleudsin, Charcé Saint-Ellier-sur-Aubancen, Chemellierin, Couturesin, Luignén, Saint-Rémy-la-Varennen ja Saulgé-l’Hôpitalin kuntien alueet), Chalonnes-sur-Loire, Chaudefonds-sur-Layon, Chemillé-en Anjou (entiset Chanzeaux’n ja Valanjoun kuntien alueet), Doué-en-Anjou (entinen Brignén kunnan alue), Gennes-Valde-Loire (entiset Chênehutte-Trêves Cunault’n, Gennesin, Grézillén, Saint-Georges-des-Sept-Voies’n ja Le Thoureil’n kuntien alueet), Lys-Haut-Layon (entiset Tignén kunnan alueet), Parnay, Rochefort-sur-Loire, Sainte-Gemmes-sur-Loire, Savennières, Terranjou (entiset Chavagnesin, Martigné-Briandin ja Notre-Dame d’Allençonin kuntien alueet), Tuffalun (entiset Ambillou Châteaun, Louerren ja Noyant-la-Plainen kuntien alueet), Val-du-Layon (entiset Saint-Aubin-de-Luignén ja Saint-Lambert-du-Lattayn kuntien alueet).”

Näin voidaan ottaa huomioon tuote-eritelmän viimeisimmän version jälkeen toteutetut kuntaliitokset. Maantieteellisen alueen välittömässä läheisyydessä sijaitsevan alueen rajat eivät muutu lainkaan.

Yhtenäisen asiakirjan 9 kohdan lisäedellytyksiä muutetaan vastaavasti.

3. Maatalouden ympäristömääräys

Lisätään 1 luvun VI kohdan 2 alakohtaan teksti seuraavasti: ”Köynnösrivien välissä on oltava hoidettu, luontainen tai kylvetty kasvipeite. Jos tällaista kasvipeitettä ei ole, toimijan on varmistettava, että luontainen kasvipeite pysyy maanmuokkauksen avulla kurissa, tai perusteltava viininviljelystä vastaavan julkisen viranomaisen hyväksymien biologisten torjunta-aineiden käyttö. Jos lohkolla käytetään biologisia torjunta-aineita, muiden rikkakasvien torjunta-aineiden käyttö on kielletty.”

Tämä muutos mukailee Anjoun alueen viinitarhojen nykyisiä maan kasvukuntoa ylläpitävään viljelyyn liittyvien menetelmien kehittymistä. Muutoksessa otetaan huomioon se, että viljelymenetelmissä kiinnitetään enemmän huomiota ympäristökysymyksiin. Muutos suosii kasvipeitteen käyttöä, mekaanista rikkakasvien torjuntaa tai biologisten torjunta-aineiden käyttöä ja vähentää siten kemiallisten rikkakasvien torjunta-aineiden käyttöä. Rikkakasvien torjunta-aineiden käytön vähentämisen on vahvistettava viininviljelyalueiden suojelua ja vaalittava niiden luonnonmukaisia toimintoja (hedelmällisyys, biologinen monimuotoisuus, biologinen puhdistus). Näin varmistetaan viinien laatu ja aitous ja vahvistetaan valmistusalueen kuvaa.

Tämä muutos ei vaikuta yhtenäiseen asiakirjaan.

4. Sadonkorjuukielto

Tuote-eritelmän 1 luvun VII kohdan 1 alakohdasta poistetaan virke ”Sadonkorjuun aloituspäivä vahvistetaan Ranskan maatalous- ja merikalastuslain D. 645-6 §:n säännösten mukaisesti.”

Sadonkorjuun aloituspäivää ei tarvitse enää vahvistaa, sillä toimijoilla on nykyään käytössään useita välineitä, joiden avulla he voivat määrittää rypäleiden tarkan kypsyysasteen. Kullakin toimijalla on käytössään joitakin järjestelmiä ja laitteita, omia tai yhteiskäytössä olevia, joiden avulla voi määrittää kunkin lohkon ideaalisen sadonkorjuun aloituspäivän tuotantotavoitteiden mukaisesti.

Tämä muutos ei vaikuta yhtenäiseen asiakirjaan.

5. Luonnollinen vähimmäisalkoholipitoisuus tilavuusprosentteina

Tuote-eritelmän VI kohdan 2 alakohdan b alakohtaan lisätään seuraava virke: ”Maininnan ”sélection de grains nobles” saaneiden viinien luonnollinen alkoholipitoisuus on vähintään 19 tilavuusprosenttia.”

Muutoksen tarkoituksena on yhdenmukaistaa tuote-eritelmässä viinien luonnollinen alkoholipitoisuus tilavuusprosentteina. Sitä ei mainittu tuote-eritelmässä yhdessä sokeripitoisuuden (maininnan ”sélection de grains nobles” saaneilla viineillä 323 g) kanssa.

Tämä muutos ei vaikuta yhtenäiseen asiakirjaan.

6. Käymishuoneen kapasiteetti

Tuote-eritelmän 1 luvun IX kohdan 1 alakohdan c alakohdan virke ”Kullakin toimijalla on oltava viininvalmistukseen tarkoitettu käymishuone, jonka tilavuus on vähintään 1,4 kertaa viinitilan viiden viimeksi kuluneen vuoden keskisato.” korvataan virkkeellä seuraavasti: ”Kullakin toimijalla on oltava viininvalmistukseen tarkoitettu käymishuone, jonka tilavuus on vähintään 1,4 kertaa viinitilan viiden viimeksi kuluneen vuoden keskimääräinen viiniytetty määrä.”

Tuote-eritelmässä ei viitattu tilavuuskapasiteettiin (ilmaistaan hehtolitroina tai kuutiometreinä) vaan tuotokseen, joka määritetään jakamalla sadon määrä tuotannon pinta-alalla (ilmaistaan esimerkiksi hehtolitroina hehtaaria kohden). Ehdotetun muutoksen avulla voidaan korjata tämä suureita koskeva epäjohdonmukaisuus, eikä asiasisältöä ole tarpeen muuttaa (vähimmäistilavuus on edelleen 1,4 kertaa viinitilan viimeisimpien satovuosien keskimääräinen viiniytetty määrä).

Tämä muutos ei vaikuta yhtenäiseen asiakirjaan.

7. Viinien liikkuminen

Poistetaan 1 luvun IX kohdan 5 alakohdan b alakohta, joka koskee päivämäärää, jolloin viini lasketaan liikkeelle valtuutettujen varastonpitäjien välillä.

Tämä muutos ei vaikuta yhtenäiseen asiakirjaan.

8. Yhteys maantieteelliseen alueeseen

Yhteys maantieteelliseen alueeseen on tarkistettu kuntien, joita asia koskee, määrän (kymmenen sijaan seitsemän kuntaa) saattamiseksi ajan tasalle. Yhteydessä maantieteelliseen alueeseen on tarkennettu, että keskimääräisillä lämpötiloilla tarkoitetaan vuotuisia lämpötiloja.

Yhtenäisen asiakirjan yhteyttä maantieteelliseen alueeseen koskevaa 8 kohtaa muutetaan vastaavasti.

9. Siirtymätoimenpide

Tuote-eritelmän XI kohdan 1 alakohdan siirtymätoimenpide poistetaan, sillä sen voimassaolo on päättynyt vuonna 2012.

Tämä muutos ei vaikuta yhtenäiseen asiakirjaan.

10. Siirtymätoimenpide

Tuote-eritelmän 1 luvun XI kohtaan lisätään seuraava virke: ”Määräyksiä, jotka koskevat sitä, että köynnösrivien välissä on oltava hoidettu, luontainen tai kylvetty kasvipeite ja että jos tällaista kasvipeitettä ei ole, toimijan on varmistettava, että luontainen kasvipeite pysyy maanmuokkauksen tai biologisten torjunta-aineiden avulla kurissa, ei sovelleta tämän tuote-eritelmän yhdenmukaistamispäivänä olemassa olevilla viininviljelylohkoilla, joiden köynnösrivien välinen etäisyys on enintään 1,70 metriä.”

Siirtymätoimenpiteen avulla ei voi rangaista olemassa olevia viiniköynnöksiä, joiden nykyistä kasvatustapaa ei ole mukautettu maatalouden ympäristömääräysten mukaiseksi. Tiheästi istutetuilla viiniköynnöslohkoilla, joissa köynnösrivien välinen etäisyys on enintään 1,70 metriä, pysyvän kasvipeitteen ylläpidosta tai maan muokkauksesta saattaa aiheutua teknisiä ongelmia (koneellistaminen, materiaalit, työvälineet). Matalilla viiniköynnöslohkoilla kasvipeite lisää myös hallan vaaraa keväisin. Lisäksi kasvipeite kilpailee vedensaannista sitä enemmän viiniköynnösten kanssa, mitä tiiviimpi istutustiheys on. Sitä vastoin tuote-eritelmän yhdenmukaistamisen jälkeen istutettavien viiniköynnösten on oltava tiedon pohjalta käyttöön otettujen maatalouden ympäristömääräysten mukaisia, olipa köynnösrivien tiheys ja etäisyys mikä tahansa.

Siirtymätoimenpiteet, joiden voimassaolo on päättynyt, poistetaan.

Tämä muutos ei vaikuta yhtenäiseen asiakirjaan.

11. Tietojen kirjaaminen

Tuote-eritelmän 2 luvun II kohdan 3 alakohdassa sana ”mahdollinen” korvataan sanalla ”luonnollinen”.

Näin ollen Anjou Saumurin aluetta koskevissa tuote-eritelmissä käytetty ilmaisutapa ”luonnollinen alkoholipitoisuus” korvaa ilmaisun ”mahdollinen alkoholipitoisuus” tai ”aste”. Muutokset parantavat tuote-eritelmien luettavuutta. Tietojen kirjaamista koskevien määräysten yhdenmukaistamisen tarkoituksena on helpottaa tarkastussuunnitelman laatimista ja näiden rekisterien valvontaa.

Tämä muutos ei vaikuta yhtenäiseen asiakirjaan.

12. Tärkeimmät tarkastettavat kohdat

Tuote-eritelmän 3 luku on tarkistettu ja Anjou Saumurin aluetta koskevien tuote-eritelmien tärkeimmät tarkastettavat kohdat saatettu johdonmukaisiksi.

Tämä muutos ei vaikuta yhtenäiseen asiakirjaan.

YHTENÄINEN ASIAKIRJA

1. Tuotteen nimi

”Coteaux de l’Aubance”

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Viinin/viinien kuvaus

Hiilihapottomat valkoviinit, joissa on jäännössokeria, valmistetaan ylikypsinä kerätyistä rypäleistä. Viinit ovat harmonisia ja niissä on valkoisten hedelmien, sitrushedelmien, kukkaistuoksujen aromeja ja ylikypsyydestä aiheutuvia aromeja. Myös maku on harmoninen (sokeripitoinen, hapokas, hyvä rakenne). Viinien vanhetessa niiden hienostuneisuus ja monivivahteisuus korostuvat.

Viinien ominaisuuksia

Luonnollinen alkoholipitoisuus on vähintään 14 til.-%.

Saadakseen maininnan ”sélection de grains nobles” viinien luonnollisen alkoholipitoisuuden on oltava vähintään 19 til.-%.

Käymiskykyisten sokereiden (glukoosi + fruktoosi) pitoisuus on käymisen jälkeen vähintään 34 g/l.

Kokonaishappopitoisuus ja kokonaisrikkidioksidipitoisuus ovat unionin lainsäädännön mukaisia.

Todellinen alkoholipitoisuus on vähintään 10 til.-%. Viinien, joiden luonnollinen alkoholipitoisuus on alle 18 til.-%, todellinen alkoholipitoisuus on vähintään 11 til.-%.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus Haihtuvien happojen pitoisuus enintään (mEq/l) 25 Kokonaisrikkidioksidipitoisuus enintään (mg/l)

5. Viininvalmistusmenetelmät

a. Olennaiset viininvalmistusmenetelmät

Erityinen viininvalmistusmenetelmä

Väkevöinti on sallittu tuote-eritelmän sääntöjen mukaisesti.

Puunpalasten käyttö on kielletty.

Viinit tuotetaan tuote-eritelmässä määritettyjen edellytysten mukaisesti.

Edellä esitettyjen määräysten lisäksi viininvalmistusmenetelmien on oltava yhteisön tasolla sekä maaseutua ja kalastusta koskevassa Ranskan laissa (Code rural et de la pêche maritime) asetettujen velvoitteiden mukaisia.

Tiheys

Viljelykäytäntö

Viiniköynnösten vähimmäistiheys on istutettaessa 4 000 köynnöstä hehtaarilla. Köynnösrivien välinen etäisyys saa olla enintään 2,50 metriä, ja köynnösten välisen etäisyyden samalla rivillä on oltava alle 1 metrin. Viininviljelylohkoilta, joissa köynnösten istutustiheys on alle 4 000 köynnöstä, mutta vähintään 3 300 köynnöstä hehtaarilla, kerätyistä sadoista saa käyttää tarkistettua alkuperänimitystä, mikäli tässä tuote-eritelmässä määritetyt tukisäleikköjä ja lehdistön korkeutta koskevat edellytykset täyttyvät. Näillä viininviljelylohkoilla köynnösrivien välinen etäisyys saa olla enintään 3 metriä, ja köynnösten välisen etäisyyden samalla rivillä on oltava alle 1 metrin.

Viiniköynnösten leikkaus ja tukisäleiköt

Viljelykäytäntö

Viiniköynnökset on leikattava viimeistään 30. huhtikuuta sekamuotoisella leikkaustekniikalla siten, että köynnökseen jää enintään 12 silmua ja pitkällä oksalle enintään 4 silmua.

Tuetun lehdistön korkeus on vähintään 0,6 kertaa köynnösrivien välinen etäisyys. Tuetun lehdistön korkeus mitataan alimmasta lehdistöstä, jonka on oltava vähintään 0,40 metriä maasta, ylimpään lehtileikkaukseen, jonka on oltava vähintään 0,20 metriä tukisäleikön ylimmän langan yläpuolella.

Viininviljelylohkoilla, joissa köynnösten istutustiheys on alle 4 000 köynnöstä, mutta vähintään 3 300 köynnöstä hehtaarilla, on noudatettava myös seuraavia tukisäleikköjä koskevia sääntöjä: Tukisäleikön tolpan korkeus maanpinnan yläpuolella saa olla enintään 1,90 metriä. Tukisäleikön langat ovat neljässä tasossa. Ylimmän langan korkeus maanpinnasta on vähintään 1,85 metriä.

Keinokastelu

Viljelykäytäntö

Kastelu on kielletty.

Sadonkorjuu

Viljelykäytäntö

Viinit valmistetaan ylikypsinä korjatuista rypäleistä. Viinien, jotka voivat saada maininnan ”sélection de grains nobles”, köynnöksiin on lisäksi muodostunut jalohometta.

Rypäleet korjataan käsin useassa eri vaiheessa.

b. Enimmäistuotokset

40 hl/ha

6. Rajattu maantieteellinen alue

Kaikki tuotantovaiheet on toteutettava maantieteellisellä alueella, johon vuoden 2018 virallisen geokoodin mukaan kuuluvat seuraavat Maine-et-Loiren departementin kunnat: Brissac Loire Aubance (entiset Brissac-Quincén, Saint-Saturnin-sur-Loiren ja Vauchrétienin kuntien alueet), Denée, Les Garennes sur Loire (entiset Juigné-sur-Loiren ja Saint-Jean-des-Mauvretsin kuntien alueet), Mozé-sur-Louet, Mûrs-Erigné, Saint-Melaine-sur-Aubance, Soulaines-sur-Aubance.

Kartat, joissa esitetään maantieteellisen alueen rajat, ovat saatavilla tuotteiden alkuperää ja laatua valvovan kansallisen laitoksen (INAO) verkkosivustolla.

7. Pääasiallinen rypälelajike / pääasialliset rypälelajikkeet

Chenin b

8. Yhteyden/yhteyksien kuvaus

1. Maantieteellisen alueen tiedot

a) Yhteyden kannalta merkitykselliset luontoon liittyvät tekijät

Maantieteelliselle alueelle ovat ominaisia lukuisat pienet ja loivat eri suuntiin osoittavat rinteet. Angers’n kaupungin lounaispuolella rinteet ovat 50–90 metriä korkeita. Vuonna 2018 alueeseen kuului seitsemän kuntaa. Alue rajoittuu lännessä Aubance- ja Loirejokien yhtymäkohtaan ja idässä Pariisin jokialueen liitukaudelta peräisin olevaan metsätasankoon. Pohjoisessa alue rajoittuu Loireen ja etelässä Brissacin ja Beaulieun metsiin.

Aubance on pieni Loiren sivujoki, joka on tälle maantieteelliselle alueelle tunnusomainen ja joka virtaa alkulähteestään pohjoiseen päin 1500-luvulta peräisin olevasta linnastaan tunnettuun Brissac-Quincén kuntaan saakka. Sieltä joki kääntyy luoteeseen ja virtaa Mûrs-Erignén kuntaan saakka. Sen jälkeen joki virtaa Loirea mukaillen Angers’n kaupungin lounaispuolelta.

Loirea kohti loivasti viettävän Massif Armoricain ‐tasangon liuskekiviselle tai hiekkaiselle liuskekivimaan kasvualustalle muodostunut maaperä on pintamaata ja sen lämpöominaisuudet ovat hyvät ja vesivarat vähäiset. Maantieteellisen alueen länsiosassa on tasaisesti malmijuonteita, jotka ovat hyvin kivisen maaperän vulkaanisia happamia ryoliitti- tai emäksisiä spiliittimuodostumia. Maantieteellisen alueen pohjoisosassa sijaitsevien kuntien erityisominaisuutena on se, että maaperä on harmaata liuskekiveä. Liuskekiveä on käytetty useiden vuosisatojen ajan rakennusten seinien verhoilemisessa ja kattojen päällystämisessä, maaperän muokkaamisessa ja jopa kalusteiden, kuten pesualtaiden, pöytien tai portaiden, valmistamisessa, mikä kertoo alueen omaperäisyydestä. Liuskekivi näkyy maisemassa vahvasti ja on osa viinitarhojen identiteettiä.

Maantieteellisellä alueella sataa vähän ja siellä tuntuu Föhn-ilmiö. Choletais’n ja Maugesin vuoristot suojaavat aluetta valtameren kosteudelta. Alueen vuotuinen sademäärä on 585 mm, kun Choletais’n vuoristossa se on 800 mm. Maine-et-Loiren departementissa lämpötila on alimmillaan Brissac-Quincén sääasemilla. Kasvukauden aikana sademäärän on myös havaittu olevan 100 mm vähemmän kuin muualla departementissa. Vuotuinen keskilämpötila on suhteellisen korkea (noin 12 °C) ja yhden asteen korkeampi kuin muualla Maine-et-Loiren departementissa. Alueen erityinen paikallinen ilmasto korostuu Etelä-Euroopalle ominaisessa kasvistossa, jossa esiintyy niin rautatammet kuin hopeapinjatkin.

b) Yhteyden kannalta merkitykselliset inhimilliset tekijät

Osa Coteaux de l’Aubance ‐viinialueen tunnusomaisista viinitiloista on peräisin jopa 1500-luvulta. Tämän viinialueen oma identiteetti alkoi muodostua 1800-luvun lopulla yli kolme neljäsosaa Anjoun alueen viinitarhoista tuhonneen viinikirvaepidemian jälkeen. Naapurissa sijaitsevat Layonin alueen viinitarhat etsivät omasta viinitarhasta erillään olevia lohkoja, jotka olivat säästyneet viinikirvoilta, ja istuttivat niille perinteistä Chenin V ‐lajiketta. Nimi ”Coteaux de l’Aubance” on mainittu satoilmoituksessa ensi kerran vuonna 1922. Coteaux de l’Aubancen viininviljelijöiden osuuskunta perustettiin vuonna 1925. Osuuskunnan sääntöjen mukaan sen tarkoituksena oli tehdä alueen maineikkaat mutta tuntemattomat viinit tunnetuksi koko maailmalle.

Angers’n kaupungin läheinen sijainti on ollut merkittävässä asemassa viinialueen kehityksessä. Aubancen alue toimi toimittajana kaikkien lähikuntien ja etenkin Mûrs-Erignén ja Saint-Mélainesur-Aubancen kuntien juomien jälleenmyyjille.

Aiemmin kypsinä kerätyistä rypäleistä oli viiniytetty kuivia tai puolikuivia viinejä. Naapurissa sijaitsevan Layonin alueen menetelmä, jossa valmistettiin puolimakeaa viiniä keräämällä rypäleet ylikypsinä useassa eri vaiheessa, otettiin kuitenkin nopeasti käyttöön.

Suojattu alkuperänimitys ”Coteaux de l’Aubance” tunnustettiin 18. helmikuuta 1950 annetulla asetuksella ja se voitiin antaa valkoviineille, jotka oli valmistettu ylikypsinä useassa eri vaiheessa kerätyistä rypäleistä. Vuonna 2009 viinitarha oli kooltaan 200 hehtaaria.

2. Tietoja tuotteen laadusta ja ominaispiirteistä

Valkoviinit ovat hiilihapottomia ja niissä on käymiskelpoisia sokereita.

Viinit ovat harmonisia. Haistamalla viinit ovat harmonisia ja hyvin usein niistä erottuu valkoisten marjojen ja sitrushedelmien aromeja, jotka sekoittuvat kukkaisiin tuoksuihin ja ylikypsiin aromeihin, kuten kuivattujen tai kandeerattujen hedelmien aromeihin. Myös viinin maussa sokeripitoisuus, hapokkuus ja rakenne ovat harmoniassa.

Viinit voivat vanheta useita vuosikymmeniä, mikä korostaa niiden hienostuneisuutta ja monivivahteisuutta.

3. Syy- ja seuraussuhteet

Viinitarha on istutettu tarkasti rajatun viljelyalueen lohkoille, mikä selittää viljelymenetelmät. Maaperä on kivistä pintamaata ja kukkulanrinteiden topografia erittäin loiva. Loire- ja Aubancejokien läheisyys pitää ilmankosteuden jalohomeen muodostumisen kannalta suotuisana. Näiden kaikkien tekijöiden vuoksi maantieteellisen alueen olosuhteet suosivat rypäleiden keräämistä ylikypsinä, kun köynnöksiin on mahdollisesti muodostunut jalohometta. Nämä tekijät muodostavat ominaisuuksia tuotteelle, jonka mukaan tuottajat ovat osanneet sopeuttaa menetelmiään. Laadusta huolehditaan keräämällä sato ylikypsänä useassa eri vaiheessa.

9. Olennaiset lisäedellytykset (pakkaaminen, merkinnät, muut vaatimukset)

Merkinnät: perinteinen merkintä ”Sélection de grains nobles”

Oikeudellinen kehys:

EU:n lainsäädäntö

Lisäedellytyksen tyyppi:

merkintöihin liittyvät täydentävät säännökset

Edellytyksen kuvaus:

Tuote-eritelmän määräysten mukaisesti tarkistettuun alkuperänimitykseen ”Coteaux de l’Aubance” voidaan lisätä perinteinen merkintä ”sélection de grains nobles”. Viineissä, jotka saavat maininnan ”sélection de grains nobles”, on oltava merkintä satovuodesta.

Merkinnät: Vapaaehtoiset merkinnät

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöihin liittyvät täydentävät säännökset

Edellytyksen kuvaus:

Vapaaehtoiset merkinnät voidaan kirjoittaa etikettiin kirjaimin, jotka ovat korkeudeltaan ja leveydeltään enintään kaksi kertaa niin isoja kuin ne kirjaimet, joilla tarkistettu alkuperänimitys kirjoitetaan.

Merkinnät: maantieteellinen nimitys ”Val de Loire”

Oikeudellinen kehys:

kansallinen lainsäädäntö

Lisäedellytyksen tyyppi:

merkintöihin liittyvät täydentävät säännökset

Edellytyksen kuvaus:

Maantieteellisen nimityksen käyttöä koskevan tuote-eritelmän sääntöjen mukaan tarkistettuun alkuperänimitykseen voidaan lisätä maantieteellinen nimitys ”Val de Loire”. Maantieteellisen nimityksen nimi ”Val de Loire” voidaan kirjoittaa kirjaimin, jotka ovat korkeudeltaan ja leveydeltään enintään kaksi kolmasosaa niistä kirjaimista, joilla tarkistettu alkuperänimitys kirjoitetaan.

Merkinnät: pienemmän maantieteellisen yksikön tarkentaminen

Oikeudellinen kehys:

kansallinen lainsäädäntö

Lisäedellytyksen tyyppi:

merkintöihin liittyvät täydentävät säännökset

Edellytyksen kuvaus:

Tarkistetulla alkuperänimityksellä suojattujen viinien merkinnöissä voidaan täsmentää pienimmän maantieteellisen yksikön nimi edellyttäen, että kyseessä on kiinteistörekisterialue ja että paikka on mainittu sadonkorjuuilmoituksessa. Kiinteistörekisterialueen nimi voidaan kirjoittaa kirjaimin, jotka ovat korkeudeltaan ja leveydeltään enintään puolet niistä kirjaimista, joilla tarkistettu alkuperänimitys kirjoitetaan.

Välittömässä läheisyydessä sijaitseva alue

Oikeudellinen kehys:

EU:n lainsäädäntö

Lisäedellytyksen tyyppi:

tuotantoa rajatulla maantieteellisellä alueella koskeva poikkeus

Edellytyksen kuvaus:

Välittömässä läheisyydessä sijaitseva alue koostuu viiniyttämistä sekä viinin valmistusta ja jälkikäsittelyä koskevan poikkeuksen mukaisesti seuraavista Maine-et-Loiren departementin kunnista (vuonna 2018 voimassa ollut virallinen geokoodi):

Aubigné-sur-Layon, Beaulieu-sur-Layon, Bellevigne-en-Layon (entiset Champ-sur-Layonin, Faveraye-Mâchellesin, Faye-d’Anjoun, Rablay-sur-Layonin ja Thouarcén kuntien alueet), Blaison-Saint-Sulpice (entiset Blaison-Gohierin ja Saint-Sulpicen kuntien alueet), Bouchemaine, Brissac Loire Aubance (entiset Alleudsin, Charcé-Saint-Ellier-sur-Aubancen, Chemellierin, Couturesin, Luignén, Saint-Rémy-la-Varennen ja Saulgé-l’Hôpitalin kuntien alueet), Chalonnes-sur-Loire, Chaudefonds-sur-Layon, Chemillé-en-Anjou (entiset Chanzeaux’n ja Valanjoun kuntien alueet), Doué-en-Anjou (entinen Brignén kunnan alue), Gennes-Valde-Loire (entiset Chênehutte-Trêves Cunault’n, Gennesin, Grézillén, Saint-Georges-des-Sept-Voies’n ja Le Thoureil’n kuntien alueet), Lys-Haut-Layon (entiset Tignén kunnan alueet), Parnay, Rochefort-sur-Loire, Sainte-Gemmes-sur-Loire, Savennières, Terranjou (entiset Chavagnesin, Martigné-Briandin ja Notre-Dame d’Allençonin kuntien alueet), Tuffalun (entiset Ambillou Châteaun, Louerren ja Noyant-la-Plainen kuntien alueet), Val-du-Layon (entiset Saint-Aubin-de-Luignén ja Saint-Lambert-du-Lattayn kuntien alueet).

Linkki eritelmään

https://info.agriculture.gouv.fr/gedei/site/bo-agri/document_administratif-1a1bfb71-a600-4f19-b01a-1149e052fe98

(1) EYVL L 9, 11.1.2019, s. 2.